Wolfenstein: The Old Blood

Wolfenstein: The Old Blood er et actioneventyr førstepersonsskytespill utviklet av MachineGames og gitt ut Bethesda Softworks. Det ble utgitt 5. mai 2015 for Microsoft Windows, PlayStation 4 og Xbox One. Spillet er en frittstående utvidelsespakke i Wolfenstein-serien, til spillet Wolfenstein: The New Order. Spillet er satt i en alternativ historie i 1946, og følger krigsveteran William «BJ» Blazkowicz og hans innsats for å oppdage en nazistisk leir. Utviklingen begynte i 2014, kort tid etter utgivelsen av The New Order.

Spillet 
Wolfenstein: The Old Blood endrer lite av den grunnleggende spillingen fra The New Order. Som sådan, er det et actioneventyrskytespill som spilles fra et førstepersonsperspektiv. For å komme seg gjennom historien, må spillerne drepe fiender mens man navigerer gjennom nivåene. Spillet benytter et helsesystem der spillernes helse er delt inn i ulike seksjoner, «helse» og «rustning», som regenererer; hvis en av disse to delene fullstendig, må spilleren finne og bruke en helsepakke eller en bit rustning, for å fylle opp den manglende helsen.

Spillerne kan bruke knivangrep, skytevåpen og eksplosiver for å kjempe mot fiender, og kan løpe, hoppe og tidvis svømme for å navigere gjennom steder. Knivangrep kan brukes for å ta ned fiender uten å bli oppdaget. Alternativt kan spillere bakholdsangrepe fiender, som vil resultere i en intens skuddveksling mellom de to partene. Fiendetyper varierer; standard nazistsoldater, som varierer i styrke, mekaniske robotaktige figurer, zombie-nazistsoldater, og ondskapsfulle hunder er noen av fiendene spillerne vil møte.

I kamp kan et dekningssystem brukes som hjelp mot fiender. Spillerne har muligheten til å lene seg rundt, over og under dekning, som kan brukes som en taktisk fordel i løpet av skyteepisoder og sniknivåer. Spillerne har tilgang til et våpeninventar, noe som tillater spilleren å bære så mange våpen som de finner. Med noen av disse våpnene, har spilleren muligheten til å bruke to våpen samtidig, noe som gir dem en fordel over fiender ved å gjøre dobbelt så mye skade. The Old Blood har flere våpen sammenlignet The New Order, blant annet et stålrør. Stålrøret er et av de største tilleggene i spillet; det består av to små stål rør som kan kobles sammen for å lage et større rør. Begge rørene kan brukes til å angripe fiender, hver med sine egne animasjoner. Spillet gir spilleren en rekke våpenalternativer, de kan bli funnet på bakken, hentet fra døde fiender, eller fjernet fra deres stasjonære stilling og bli båret rundt. Ammunisjon må manuelt hentes fra bakken eller fra døde fiender.

Mottagelse 

Wolfenstein: The Old Blood fikk generelt gode anmeldelser Metacritic ga spillet en poengsum på 76 av 100 mulige basert på 54 anmeldelser for PlayStation 4-versjonen of 29 anmeldelser for Windows-versjonen, 75 poeng av 100 mulige basert på 23 anmeldelser for Xbox One-versjonen. GameRankings ga spillet 79 % basert på 18 anmeldelser for Xbox One-versjonen, 78 % basert på 13 anmeldelser for Windows-versjonen, og 77 % basert på 37 anmeldelser for PlayStation 4-versjonen.

Referanser

Eksterne lenker 
 

Videospill fra 2015
Førstepersonsskytespill
Windows-spill
PlayStation 4-spill
Xbox One-spill
Videospill utviklet i Sverige
Videospill lagt til Skottland